Oxford
Oksford — Buyuk Britaniyadagi shahar, London shahridan shimoliy-gʻarbda, Temza daryosi boʻyida joylashgan. Oksfordshir grafligining maʼmuriy markazi. Aholisi 132 ming kishi (1999-yil). Poligrafiya sanoati rivojlangan, avtomobilsozlik, elektrotexnika korxonalari mavjud. Shahar qoʻlyozmalarda 912-yildan tilga olingan. Qadimgi universitet shaharlaridan (XII asrda universitet tashkil etilgan). Ingliz gotika uslubida qurilgan universitet kollejlarining kompleksi shahar qiyofasiga alohida koʻrinish beradi. 1541-yildan Angliya yepiskopining qarorgohi. Meʼmoriy yodgorligi koʻp. Oksford universiteti, teatr, kutubxona, muzey va boshqa bor.Buyuk Britaniya taʼlim muassasalarining barcha yetakchi reytinglari (The Complete University Guide, The Times va The Guardian gazetalari) Oxford universitetni mamlakatdagi eng yaxshisi deb ataydi.